ai4bharat/Pralekha huggingface dataset:
ஜவுளித்துறை அமைச்சகம்
மூன்று ஆண்டுகளில் தொழில்நுட்ப ஜவுளி ஏற்றுமதியை 2 மில்லியன் டாலரிலிருந்து 10 பில்லியன் டாலர் என்ற அளவுக்கு 5 மடங்காக இலக்கை அதிகரிக்க நேரம் வந்துவிட்டது: திரு பியூஷ் கோயல்
மூன்று ஆண்டுகளில் தொழில்நுட்பம் சார்ந்த ஜவுளி ஏற்றுமதியை 2 மில்லியன் டாலரிலிருந்து 10 பில்லியன் டாலர் என்ற அளவுக்கு 5 மடங்காக இலக்கை அதிகரிப்பதற்கான தருணம் வந்துவிட்டதாக மத்திய ஜவுளி, வர்த்தகம் மற்றும் தொழில் நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு பியூஷ் கோயல் கூறியுள்ளார். தில்லியில் இன்று இந்திய தொழில்நுட்ப ஜவுளி சங்க பிரதிநிதிகளிடையே உரையாற்றும் போது அவர் இதனைத் தெரிவித்தார். தொழில்நுட்ப உற்பத்தி கட்டமைப்புக்காக குறைந்த விலையில் நிலம் மற்றும் மின்சாரம் வழங்கி ஆதரவளிக்கும் மாநிலங்களில் திறன் சார்ந்த ஊக்குவிப்பை மத்திய அரசு வழங்கும் என்று அமைச்சர் கூறினார்.
ஜவுளி உற்பத்தியில் சிறந்த தரத்தை பின்பற்ற வேண்டும் என்று கூறிய அமைச்சர் சர்வதேச மற்றும் உள்நாட்டு நுகர்வோர் விஷயத்தில் மாறுபட்ட தரம் இருக்கக் கூடாது என்று வலியுறுத்தினார். தொழில்நுட்ப ஜவுளித்துறையில் ஆராய்ச்சி மற்றும் மேம்பாட்டுக்கு அரசின் நிதியைப் பயன்படுத்தி பொதுத்துறை மற்றும் தனியார் பங்கேற்பை மேற்கொள்ளலாம் என அவர் ஆலோசனை வழங்கினார்.
கடந்த ஐந்து ஆண்டுகளில் இந்தியாவில் தொழில்நுட்பத்துறை வளர்ச்சி உத்வேகம் அடைந்துள்ளது. தற்போது அது ஆண்டுக்கு ஐந்து சதவீத விகிதத்தில் வளர்ந்து வருகிறது. அடுத்த ஐந்தாண்டுகளில் இந்த வளர்ச்சியை 15 முதல் 20 சதவீதம் அளவுக்கு உயர்த்த இலக்கு நிர்ணயிக்கப்பட்டுள்ளது.
250 மில்லியன் டாலர் என்ற நடப்பு உலகச் சந்தையில் இந்தியாவின் பங்கு 19 மில்லியன் டாலராக உள்ளது. சந்தையில் எட்டு சதவீத பங்கை அதாவது நாற்பது பில்லியன் அமெரிக்க டாலர் என்ற அளவை எட்ட இந்தியா ஆர்வம் கொண்டுள்ளது.
இந்த நோக்கங்களை மனதில் கொண்டு மத்திய அரசு தேசிய தொழில்நுட்ப ஜவுளி இயக்கத்தை 2020 ஆம் ஆண்டு பிப்ரவரி மாதம் தொடங்கியுள்ளதாக அவர் கூறினார். இதன் மூலம் இந்தியாவை தன்னிறைவு பெற்ற நாடாகவும் உலகில் ஏற்றுமதி சார்ந்த நாடாகவும் உருவாக்க முடியும் என்று அவர் தெரிவித்தார்.
தொழில்நுட்ப ஜவுளித்துறையை மேம்படுத்த அரசு மேற்கொண்டுள்ள முயற்சிகள் குறித்து விளக்கிய அமைச்சர், வேளாண்மை / தோட்டக்கலை, நெடுஞ்சாலைகள், ரயில்வே, மீன்வளம் உள்ளிட்ட அரசு அமைப்புகள் பயன்படுத்துவதற்கு 92 பொருட்கள் கட்டாயமாக்கப்பட்டுள்ளன என்றார். இது தொடர்பாக 9 அமைச்சகங்கள் உத்தரவு பிறப்பித்துள்ளன என்று அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769499
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 25,106  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 181.24 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 181.24 கோடிக்கும் அதிகமான  டோஸ்கள் செலுத்தப்பட்டுள்ளன. 2,14,03,116 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 18 லட்சம்  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை  4,24,67,774 ஆக உள்ளது.
இந்தியாவில் கடந்த 24 மணி நேரத்தில் 1,549 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 3,84,499 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.30 கோடி  . வாராந்திரத் தொற்று 0.40 சதவீதமாக உள்ளது. தினசரித் தொற்று விகிதம் 0.40 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807487
நிதி அமைச்சகம்
1962 ஆம் ஆண்டு வருமான வரி விதிமுறைகளில் விதி எண் 2சி, 2சிஏ மற்றும் 11ஏஏ மற்றும் 10ஜி, 56 மற்றும் 56ஜி-யில் கொண்டு வர உத்தேசிக்கப்பட்டுள்ள திருத்தங்கள் பற்றிய வரைவு அறிவிப்பு, சம்பந்தப்பட்ட நபர்கள் மற்றும் பொதுமக்களின் கருத்தை அறிவதற்காக வெளியிடப்படுகிறது.
எந்தவொரு நிறுவனம், அறக்கட்டளை அல்லது நிதியத்தின் சார்பில் பெறப்படும் நிதிக்கு வருமான வரி விலக்கு பெறுவதற்கு தற்போதுள்ள விதிமுறைகளில் திருத்தங்களை மேற்கொள்ள முடிவு செய்யப்பட்டுள்ளது. நாட்டில் டிஜிட்டல் நடைமுறைகளில் அரசு முனைப்பு காட்டி வருவதை கருத்தில் கொண்டு இந்த மாற்றங்கள் செய்யப்படவுள்ளது.
வருமான வரிக் கணக்கு தாக்கல் செய்வோர் மின்னணு கணக்கு தாக்கல் தவிர, நேரடியாகவும் அனுப்புவதை தவிர்க்கும் நோக்கிலும், வருமான வரித் துறைக்கும், வரிசெலுத்துவோருக்கும் இடையிலான நேரடி தொடர்புகளை குறைத்து, கணக்குப் படிவங்களை விரைவாக ஆய்வு செய்யும் வகையில் இந்த மாற்றங்கள் கொண்டு வரப்பட உள்ளது.
அதன்படி, தற்போதுள்ள விதிமுறைகளில் 2சி, 2சிஏ மற்றும் 11ஏஏ மற்றும் 10ஜி, 56 மற்றும் 56டி ஆகியவற்றில் திருத்தங்கள் செய்யப்படவுள்ளது. இதற்கான வரைவு அறிவிப்பு பொதுமக்களின் பார்வைக்காக வருமான வரித்துறையின் இணையதளத்தில்  வெளியிடப்படுகிறது. இந்த திருத்தச் சட்டம் குறித்து கருத்து தெரிவிக்க விரும்பும், சம்பந்தப்பட்ட தரப்பினர் மற்றும் பொதுமக்கள் தங்களது கருத்துக்களை ustpl1[at]nic[dot]in என்ற மின்னஞ்சல் முகவரிக்கு நவம்பர் 12, 2018 –க்குள் கிடைக்குமாறு அனுப்பி வைக்குமாறு கேட்டுக் கொள்ளப்படுகிறது.
கூடுதல் விவரங்களுக்கு www.pib.nic.in என்ற இணைய தளத்தை பார்க்கவும்.
பிரதமர் அலுவலகம்
காந்தி அமைதி விருது வழங்கும் விழாவில் பிரதமர் பங்கேற்பு
2015, 2016, 2017 மற்றும் 2018ஆம் ஆண்டுக்கான காந்தி அமைதி விருது குடியரசுத் தலைவர் திரு ராம் நாத் கோவிந்த், இன்று குடியரசுத் தலைவர் மாளிகையில் வழங்கினார். இந்நிகழ்ச்சியில் பிரதமர் திரு நரேந்திர மோடி பங்கேற்றார்.
இந்த நிகழ்ச்சியில் பங்கேற்ற பிரதமர், காந்தி அமைதி விருதை பெற்ற அனைவருக்கும் தனது வாழ்த்துகளைத் தெரிவித்துக் கொண்டார். இந்தியா, மகாத்மா காந்தியின் 150-வது பிறந்தநாளைக் கொண்டாடும் இவ்வேளையில், இந்த விருது வழங்கப்பட்டுள்ளது என்று அவர் குறிப்பிட்டார். இத்தருணத்தில் மகாத்மா காந்தி விரும்பிய வைஷ்ணவ ஜன தோ பாடலை உலகெங்கும் 150 நாடுகளில் கலைஞர்கள் பாடியது தனக்கு மகிழ்ச்சி அளிப்பதாக பிரதமர் தெரிவித்தார். இன்றும் காந்தியின் போதனைகளை உலகம் முழுவதும் ஏற்றுக்கொள்கிறது என்பதற்கு ஒரு சிறந்த எடுத்துக்காட்டாகும் என்று அவர் கூறினார்.
தூய்மைக்கான மகாத்மா காந்தியின் அர்ப்பணிப்பு குறித்தும் பிரதமர் குறிப்பிட்டார்.
மகாத்மா காந்தியின் தொலைநோக்கு முயற்சிகளால் சுதந்திரப் போராட்டம் மிகப் பெரிய இயக்கமாக மாறியது என்று பிரதமர் தெரிவித்தார். ஜன் பஹீதாரியையும்  ஜன் அந்தோலனையும்  மகாத்மா காந்தி ஒருங்கிணைத்தார் என்று பிரதமர் கூறினார்.
இந்தியாவின் சுதந்திரத்திற்காக ஒவ்வொருவரும் பங்களிக்கிறார்கள் என்ற எண்ணத்தை மகாத்மா காந்தி உருவாக்கினார் என்றும் பிரதமர் தெரிவித்தார்.
-------
(Visitor Counter : 124
பிரதமர் அலுவலகம்
பிரதமரின் தேசிய சிறார் விருது  பெற்றவர்களுடன் நாளை பிரதமர் கலந்துரையாடுகிறார்
பிரதமர் திரு நரேந்திர மோடி, பிரதமரின் தேசிய சிறார் விருதாளர்களுடன் நாளை மாலை 4 மணிக்கு தமது இல்லத்தில் கலந்துரையாடுகிறார்.
புதுமை, சமூக சேவை, கல்வியியல், விளையாட்டு, கலை & கலாச்சாரம் மற்றும் வீரம் ஆகிய ஆறு பிரிவுகளில் சிறப்பான சாதனை படைத்த குழந்தைகளுக்கு மத்திய அரசு பிரதமரின் தேசிய சிறார் விருதுகளை வழங்கி வருகிறது. விருது பெறும் ஒவ்வொருவருக்கும் பதக்கம், ரூ. 1 லட்சம் மற்றும் சான்றிதழ் வழங்கப்படும். இந்த ஆண்டு, நாடு முழுவதிலுமிருந்து 11 குழந்தைகள் பல்வேறு பிரிவுகளில் இந்த விருதுக்கு தேர்ந்தெடுக்கப்பட்டுள்ளனர். விருதாளர்களில் 11 மாநிலங்கள் மற்றும் யூனியன் பிரதேசங்களைச் சேர்ந்த 6 சிறுவர்களும் 5 பெண்களும் அடங்குவர்.
கலாசாரத்துறை அமைச்சகம்
விடுதலையின் அம்ரித் மகோத்சவம்: உத்தரப் பிரதேசத்தில் நடைபெறும் சிறப்பு நிகழ்ச்சியில் அமைச்சர் திரு பிரகலாத் சிங் படேல் பங்கேற்பு
விடுதலையின் அம்ரித் மகோத்சவத்தின் ஒரு பகுதியாக, புகழ்பெற்ற சுதந்திர போராட்ட வீரர் ஷகீத் ராம் பிரசாத் பிஸ்மில் பிறந்த தினத்தை முன்னிட்டு, அவர் பிறந்த ஊரான உத்தரப் பிரதேசம் ஷாஜகான்பூரில் மத்திய கலாச்சாரத்துறை அமைச்சகம் நாளை  சிறப்பு நிகழ்ச்சியை நடத்துகிறது.
உத்தரப் பிரதேசம் ஷாஜகான்பூரில், ஷகீத் உதயன் என்ற இடத்தில், மத்திய கலாச்சாரத்துறை அமைச்சகம் ஏற்பாடு செய்யும் இந்த சிறப்பு நிகழ்ச்சியில் இத்துறையின் இணையமைச்சர் திரு பிரகலாத் சிங் படேல் கலந்து கொண்டு ஷகீத் ராம் பிரசாத் பிஸ்மில், ஷகீத் அஷ்பக் உல்லா கான், ஷகீத் ரோஷன் ஆகியோரின் படங்களுக்கு மலர்தூவி மரியாதை செலுத்துகிறார்.
பன்டிட் ராம் பிரசாத் பிஸ்மில், உத்தரப் பிரதேசம் ஷாஜகான்பூரில் கடந்த 1897ம் ஆண்டு ஜூன் 11ம் தேதி பிறந்தார். ஆங்கிலேயர்களின் ஆதிக்கத்தை எதிர்த்து போராடிய புரட்சியாளர்களில் இவரும் ஒருவர். இவர் தனது 19ம் வயதில் இருந்து பிஸ்மில் என்ற பெயரில் தேசபக்தி பாடல்களை இந்தி மற்றும் உருது மொழிகளில் எழுதினார். சுதந்திரப் போராட்ட வீரர்கள் பகத் சிங், சந்திரசேகர் ஆசாத் ஆகியோருடன் இணைந்து இந்துஸ்தான் பொது சங்கத்தை இவர் ஏற்படுத்தினார். கடந்த 1925ம் ஆண்டு ககோரி சதி சம்பவத்தில் ஈடுபட்ட காரணத்துக்காக, இவர் 30வது வயதில் கோரக்பூர் சிறையில் வீரமரணம் அடைந்தார். சிறையில் இருக்கும் போது இவர் எழுதிய இரு தேசபக்தி பாடல்கள், சுதந்திர போராட்டவீரர்களின் கீதமாக மாறியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725994
----
(Visitor Counter : 156
மனித வள மேம்பாட்டு அமைச்சகம்
ரூர்கேலாவிலுள்ள தேசிய தொழில்நுட்பக் கழகத்தின் பொன்விழாக் கட்டிடத்தை காணொலிக் காட்சி வாயிலாக மத்திய கல்வி அமைச்சர் திறந்து வைத்தார்
ஒடிஷா மாநிலத்தின் ரூர்கேலாவில் உள்ள தேசிய தொழில்நுட்பக் கழகத்தின் பொன்விழாக் கட்டிடத்தை காணொலிக் காட்சி வாயிலாக இன்று மத்திய கல்வி அமைச்சர் திரு ரமேஷ் போக்ரியால் 'நிஷாங்க்' திறந்து வைத்தார். தேசிய தொழில்நுட்பக் கழகம் தொடங்கப்பட்டு 50 ஆண்டு நிறைவானதை ஒட்டி இந்த கட்டிடத்தைத் திறக்க திட்டமிடப்பட்டிருந்தது.
நிகழ்ச்சியில் பேசிய அமைச்சர், இந்த தேசிய தொழில்நுட்பக் கழகம், நாட்டின் முக்கிய கல்வி நிறுவனம் என்றும் பல்வேறு தலைசிறந்த மாணவர்களை உருவாக்கி வருவதாகவும் கூறினார். தேசியக் கல்விக் கொள்கையை செயல்படுத்துவதில்
ரூர்கேலா தேசிய தொழில்நுட்பக் கழகம் போன்ற கல்வி நிறுவனங்கள் முக்கிய பங்கு வகிக்கும் என்று அவர் தெரிவித்தார்.
மத்திய கல்வி அமைச்சகத்தின் நிதி உதவியுடன் 95 கோடி ரூபாய் செலவில் இந்தக் கட்டிடம் கட்டப்பட்டு இருப்பதாகவும், ரூர்கேலாவின் உயரிய கட்டிடமாக இது விளங்குவதாகவும், அமைச்சர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665884
-----
(Visitor Counter : 75
பொருளாதார விவகாரங்களுக்கான மத்திய அமைச்சரவைக் குழு
நடப்பு 2022-23 கரும்பு பருவத்தில் விவசாயிகளுக்கு உகந்த மற்றொரு நடவடிக்கையாக கரும்பு விவசாயிகளுக்கு நியாயமான விலை வழங்க சர்க்கரை ஆலைகளுக்கு அரசு ஒப்புதல் அளித்துள்ளது
கரும்பு விவசாயிகளின் நலனைக் கருத்தில் கொண்டு நடப்பாண்டு கரும்பு பருவத்தில்  கரும்புக்கு குவிண்டாலுக்கு ரூ.305 வழங்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
விவசாயிகளின் வருவாயை அதிகரிக்கும் நோக்கில் கடந்த 8 ஆண்டுகளில் கரும்புக்கான நியாயமான விலை 34 சதவீதத்திற்கு மேல் அரசு அதிகரித்துள்ளது. விவசாயிகளின் பொருளாதார நிலையை மேம்படுத்த மத்திய அரசு உறுதிபூண்டுள்ளது.
மத்திய அமைச்சரவையின் இந்த முடிவால் 5 கோடி கரும்பு விவசாயிகள் மற்றும் அவர்களைச் சார்ந்தவர்கள் பயனடைவார்கள். அத்துடன் கரும்பு ஆலையில் பணிபுரியும் 5 லட்சம் ஊழியர்களும் அது சார்ந்த தொழிலில் ஈடுபட்டவர்களும் பயன்பெறுவார்கள் என்று தெரிவிக்கப்பட்டுள்ளது.
இம்முடிவால் நடப்பு 2022-23 கரும்பு பருவத்தில் 3,600 லட்சம் டன்னுக்கும் மேலான அளவிற்கு கரும்பை விவசாயிகளிடமிருந்து கரும்பு ஆலைகள் கொள்முதல் செய்யும் என்றும் இதனால் விவசாயிகளுக்கு 1,20,000 கோடி ரூபாய் விலை கிடைக்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847997
-----
(
அறிவியல் மற்றும் தொழில்நுட்பத்துறை
அறிவியல் தொழில் ஆய்வு கவுன்சிலுக்கு  தேசிய அறிவுசார் சொத்துரிமை விருது
அறிவியல் தொழில் ஆய்வு கவுன்சிலுக்கு 2018ம் ஆண்டுக்கான தேசிய அறிவுசார் சொத்துரிமை விருது அளிக்கப்பட்டுள்ளது.
ஆய்வு மற்றும் மேம்பாட்டு நிறுவனத்தில் முன்னணியில் இருப்பதற்காகவும் காப்புரிமை மற்றும் வணிகமயமாக்கும் உற்பத்தி நிறுவனம் என்பதற்காகவும் இந்த விருது அளிக்கப்படுகிறது.
புதுதில்லியில், உலக அறிவுசார் சொத்துரிமை தினத்தையொட்டி இந்திய அறிவுசார் சொத்துரிமை அலுவலகமும் இந்திய தொழில் வர்த்தக சபைகளின் கூட்டமைப்பும் இணைந்து இன்று  ஏற்பாடு செய்த நிகழ்ச்சியில் மத்திய வணிகம் மற்றும் தொழில் துறை அமைச்சர் திரு. சுரேஷ் பிரபு சிஎஸ்ஐஆர் நிறுவனத்தின் டைரக்டர் ஜெனரல் மற்றும் செயலர் டாக்டர் கிரிஷ் சாஹ்னிக்கு இந்த விருதினை அளித்தார்.
காப்புரிமை, வடிவமைப்பு, புவியியல் குறியீடு சார்ந்தனவற்றில் புதுமையானவற்றை உருவாக்கும் மிகச் சிறந்த நிபுணர்கள், அமைப்புகள், நிறுவனங்களுக்குத் தேசிய அறிவுசார் சொத்துரிமை விருது வழங்கப்பட்டு வருகிறது.
மேலும் விவரங்களுக்கு : www.pib.nic.in என்ற இணையதளத்தைப் பார்க்கவும்
(Visitor Counter : 158
ஜவுளித்துறை அமைச்சகம்
ஜவுளிக்கான உற்பத்தி இணைக்கப்பட்ட ஊக்கத்தொகை  திட்டத்தின் கீழ் விண்ணப்பத்தை தாக்கல் செய்யும் தேதி மேலும் நீட்டிப்பு
ஜவுளிக்கான PLI திட்டத்தின் கீழ் விண்ணப்பங்களை சமர்ப்பிப்பதற்கான காலக்கெடுவை 28.02.2022 வரை ஜவுளி அமைச்சகம் மேலும் நீட்டித்துள்ளது. முன்னதாக, ஜவுளிக்கான பிஎல்ஐ திட்டத்தின் கீழ் ஆன்லைன் விண்ணப்பத்தை சமர்ப்பிக்கும் தேதி ஜனவரி 31, 2022 வரை இருந்தது, இது பிப்ரவரி 14, 2022 வரை நீட்டிக்கப்பட்டது.
தகுதியுள்ள விண்ணப்பதாரர்கள் ஆன்லைன் மூலம் மட்டுமே விண்ணப்பிக்க முடியும். ஆன்லைனில் விண்ணப்பிப்பதற்கான இணைப்பு https://pli.texmin.gov.in/mainapp/Default.
செயல்பாட்டு வழிகாட்டுதல்களுக்கான இணைப்பு https://pli.texmin.gov.in/Guidelines/Approved%20Guidelines%20for%20PLI%20scheme%20for%20Textiles.pdf.
ஊரக வளர்ச்சி அமைச்சகம்
5 ஆண்டுகளை நிறைவு செய்தது பிரதமரின் கிராமப்புற வீட்டு வசதித் திட்டம் : 1.63 கோடி வீடுகள் கட்டி முடிக்கப்பட்டுள்ளன
பிரதமரின் வீட்டு வசதித் திட்டம் தொடங்கப்பட்டு 5 ஆண்டுகள் நிறைவடைந்ததை முன்னிட்டு, இன்று வீட்டு வசதி தினம் கொண்டாடப்படுகிறது. இதைக் கொண்டாடும் வகையில் பல்வேறு மாநிலங்கள் / யூனியன் பிரதேசங்களில் பூமி பூஜை, கிரகபிரவேசம், மாதிரிவீடுகளை பயனாளிகள் பார்வையிடுதல் மற்றும் அவர்களுக்கு பிரதமரின் வீட்டு வசதித் திட்டம் குறித்து தெரிவிப்பது போன்ற பல நிகழ்ச்சிகள் நடத்தப்படுகின்றன. அனைவருக்கும் வீடு என்ற உயர்ந்த எண்ணத்தை நிறைவேற்றுவதை உறுதி செய்ய, மத்திய ஊரக மேம்பாட்டு அமைச்சகம், மாநில அரசுகளுடன் இணைந்து செயல்படுகிறது.
பிரதமரின் கிராமப்புற வீட்டு வசதித் திட்டம் கடந்த 2016ம் ஆண்டு நவம்பர் 20ம் தேதி தொடங்கப்பட்டது. இத்திட்டத்தின் கீழ் 2022ம் ஆண்டுக்குள் 2.95 கோடி வீடுகள் கட்ட திட்டமிடப்பட்டுள்ளது.
தற்போது வரை 1.63 கோடி வீடுகள் கட்டிமுடிக்கப்பட்டுள்ளன.
பிரதமரின் வீட்டு வசதித் திட்டத்தின் கீழ் 2021-22ம் நிதியாண்டில் மாநிலங்கள் / யூனியன் பிரதேசங்ளுக்கு வழங்கப்பட்ட மொத்த தொகை ரூ.7,775.63 கோடி. திட்டம் தொடங்கப்பட்டதில் இருந்து இதுவரை, மாநிலங்கள் / யூனியன் பிரதேசங்களுக்கு ரூ.1,47,218.31 கோடி வழங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773447
------
(Visitor Counter : 218
நிதி அமைச்சகம்
தொழில் முனைவோருக்கான முதலீட்டு ஒப்புதல் மையம் அமைக்கப்படும் : நிதியமைச்சர் அறிவிப்பு
தொழில் முனைவு என்பது எப்பொழுதும் நமது நாட்டின் வலிமையாக இருந்து வருவதாகவும், இளைஞர்களும், இளம் பெண்களும் தமது தொழில்முனைவு திறன்களுடன் இந்தியாவின் வளர்ச்சிக்கு பங்களித்து வருவதாகவும், மத்திய நிதியமைச்சர் திருமதி. நிர்மலா சீதாராமன் தெரிவித்தார். இன்று மக்களவையில், 2020-21ஆம் ஆண்டுக்கான நிதிநிலை அறிக்கையை தாக்கல் செய்து பேசிய அவர், இவர்கள் வேலை தேடுபவர்களாக இல்லாமல், வேலைகளை உருவாக்குபவர்களாக உள்ளனர் என்று குறிப்பிட்டார்.
தொழில்முனைவு தொடர்பான அனைத்து உதவிகளையும் வழங்குவதற்காக “முதலீட்டு ஒப்புதல் மையம்” அமைக்கப்படும் என்று அறிவித்த நிதியமைச்சர், தொழில் முனைவில் இளைஞர்களுக்கு அதிக வாய்ப்புகளை உருவாக்கவும், தடைகளை அகற்றி அவர்களுக்கு உதவவும் இது வழி வகுக்கும் என்றார்.
மாநிலங்களுடன் இணைந்து ஐந்து புதிய “பொலிவுறு நகரங்கள்”, அரசு – தனியார் துறை பங்கேற்புடன் உருவாக்கப்படும் என்று திருமதி. நிர்மலா சீதாராமன் அறிவித்தார்.
செல்பேசிகள், மின்னணு கருவிகள், மின் கடத்தி ஆகியவற்றின் உற்பத்தியை ஊக்குவிக்க புதிய திட்டம் ஒன்றையும் அவர் அறிவித்தார்.
சமூக நிதி மற்றும் அதிகாரமளித்தல் அமைச்சகம்
பிரதமர் இயற்றியுள்ள “தேர்வுப் போராளிகள்” என்ற நூலின் பிரெய்ல் பதிப்பை திரு தாவர்சந்த் கெலாட் வெளியிட்டார்
பிரதமர் இயற்றியுள்ள “தேர்வுப் போராளிகள்” என்ற நூலின் பிரெய்ல் பதிப்பை மத்திய சமூக நீதி மற்றும் அதிகாரம் அளித்தல் துறை அமைச்சர் திரு தாவர்சந்த் கெலாட் புதுதில்லியில் இன்று  வெளியிட்டார். ராஜஸ்தான் பார்வையற்றோர் கல்யாண் சங்கத்தின் பிரெய்ல் அச்சகத்தில் இந்த ஆங்கிலம் மற்றும் ஹிந்தி பிரெய்ல் பதிப்புகள் தயாரிக்கப்பட்டன. இடைநிலை மற்றும் மேல்நிலை பள்ளிகளின் தேர்வு நெருங்கி வரும் சமயத்தில் “தேர்வுப் போராளிகள்” நூலின் பிரெய்ல் பதிப்பு வெளிவருவது மிகவும் பொருத்தமுடையதாகும். இந்த நூலில் உள்ள அனைத்துப் படங்களும் பார்வையற்ற வாசகர்களின் நலனுக்கென தெளிவாக விளக்கப்பட்டுள்ளன.
இந்த சிறப்பான பணிக்காக ராஜஸ்தான் பார்வையற்றோர் கல்யாண் சங்கத்தை பாராட்டிய திரு.கெலாட், இந்த பிரெய்ல் பதிப்பு நாட்டின் லட்சக்கணக்கான பார்வையற்ற மாணவர்களின் இயல்பூக்கத்தையும், மன உறுதியையும் அதிகரிக்கும் என்று கூறினார்.
பிரதமர் அலுவலகம்
மத்தியப் பிரதேசத்தில் மழை, வெள்ளத்தால் பாதிக்கப்பட்டவர்களுக்கான நிதியுதவிக்கு பிரதமர் ஒப்புதல்
மத்தியப் பிரதேசத்தில் மழை மற்றும் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி வழங்குவதற்கு பிரதமர் திரு நரேந்திர மோடி ஒப்புதல் அளித்துள்ளார். காயமடைந்தோருக்கு ரூபாய் 50,000 நிதியுதவிக்கும் அவர் ஒப்புதல் அளித்துள்ளார் .
"மத்தியப் பிரதேசத்தில் மழை மற்றும் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி பிரதமரின் தேசிய நிவாரண நிதியிலிருந்து வழங்க பிரதமர் திரு நரேந்திர மோடி ஒப்புதல் அளித்துள்ளார். காயமடைந்தோருக்கு ரூபாய் 50,000 வழங்கப்படும்," என்று பிரதமர் அலுவலக டிவிட்டர் பதிவில் தெரிவிக்கப்பட்டுள்ளது.
------
(
ரெயில்வே அமைச்சகம்
அறிவிக்கப்பட்டுள்ள காலியிடங்களுக்கான கணினி சார்ந்த தேர்வை 15 டிசம்பர் 2020-இல் இருந்து இந்திய ரயில்வே நடத்தவிருக்கிறது
அறிவிக்கப்பட்டுள்ள காலியிடங்களுக்கான கணினி சார்ந்த தேர்வை 15 டிசம்பர் 2020-இல் இருந்து இந்திய ரயில்வே நடத்தவிருக்கிறது.
மூன்று வகையான காலியிடங்களை இந்திய ரயில்வே அறிவித்துள்ளது. தொழில்நுட்பம் சாராத பிரபல பிரிவுகளில்  35,208 காலியிடங்களும், தனித்த மற்றும் அமைச்சு பிரிவுகளில் 1663 பணியிடங்களும், 103769 நிலை 1 பணியிடங்களும் இவையாகும்.
விண்ணப்பங்களின் சரிபார்த்தல் பணி முடிவடைந்த போதிலும், தேர்வு செயல்முறை கோவிட் தொடர்பான கட்டுப்பாடுகளால் தாமதமானது.
தேர்வுகளை நடத்துவதற்கான நிலையான செயல்பாட்டு நெறிமுறைகள் தயாரிக்கப்பட்டு வருகின்றன. மத்திய மற்றும் மாநில அரசுகளால் பரிந்துரைக்கப்பட்ட தனி நபர் இடைவெளி மற்றும் இதர வழிமுறைகள் பின்பற்றப்படும்.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651634
(Visitor Counter : 516
விவசாயத்துறை அமைச்சகம்
பிரதமரின் விவசாயிகளுக்கான வருவாய் ஆதரவு திட்டப் பயனாளிகளின் ஆதார் விவரங்களை பயன்படுத்துவதிலிருந்து விலக்களிக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பிரதமரின் விவசாயிகள் வருவாய் ஆதரவு திட்ட உதவியைப் பெறும் பயனாளிகளுக்கான நிதியை விடுவிக்க, ஆதார் விவரங்களை கட்டாயம் பெற வேண்டுமென்ற முன் நிபந்தனையை தளர்த்த ஒப்புதல் அளிக்கப்பட்டுள்ளது.
நிலம் வைத்துள்ள குடும்பங்களுக்கு ஆண்டுக்கு 6 ஆயிரம் ரூபாயை வருவாய் ஆதாரமாக வழங்க இத்திட்டம் வகை செய்கிறது. இந்த தொகை தலா 2 ஆயிரம் ரூபாய் வீதம், 4 மாத இடைவெளியில், 3 தவணைகளாக, நேரடி மானியத் திட்டத்தின் கீழ் பயனாளிகளின் வங்கிக் கணக்கில் நேரடியாக வரவு வைக்கப்படும்.
இத்திட்டத்தின் கீழ், டிசம்பர் 2018-மார்ச் 2019 வரை, முதல் தவணை நிதியுதவியையும், ஏப்ரல்-ஜூலை 2019-ல் 2-வது தவணையையும் பெற்ற பயனாளிகளுக்கு, 1 ஆகஸ்ட் 2019-க்கு பிறகு மூன்றாவது தவணை நிதியும் ஆதார் விவரங்களின் அடிப்படையில் மட்டுமே விடுவிக்கப்பட்டது. அதைப் போலவே, ஏப்ரல்-ஜூலை 2019-ல் முதல் தவணை தொகை விடுவிக்கப்பட்டவர்களுக்கும், 1 ஆகஸ்ட் 2019-க்கு பிறகு இரண்டாவது தவணை தொகை ஆதார் விவரங்களின் அடிப்படையிலேயே வழங்கப்பட்டது. மீண்டும் 1 ஆகஸ்ட் 2019-க்கு பிறகு முதல் தவணை தொகை விடுவிக்கப்பட்ட எஞ்சிய பயனாளிகளுக்கும் ஆதார் விவரங்களின்படியே தொகை விடுவிக்கப்பட்டது. அசாம், மேகாலயா மற்றும் ஜம்மு-காஷ்மீர் மாநிலங்களில் உள்ள விவசாயிகளுக்கு ஆதார் விவரங்கள் போதுமான அளவுக்கு இல்லாததால், 31.03.2020 வரை இதிலிருந்து விலக்களிக்கப்பட்டது.
எனினும், 1 ஆகஸ்ட் 2019-க்கு பிறகு தவணைத் தொகையை விடுவிக்க குறிப்பிட்ட காலக்கெடுவுக்குள் ஆதார் விவரங்களை 100% பெறுவது சாத்தியமற்றதாக உள்ளது. விவசாயிகள் ராபி பருவ சாகுபடிக்கு தயாராகி கொண்டிருப்பதாலும், விவசாயிகள் தங்களுக்கு தேவையான விதைகளை வாங்கவும், மண்ணை உழவு செய்து ஆயத்தப்படுத்தவும் பாசன நடவடிக்கைகள், வேளாண் கருவிகள் பராமரிப்பு போன்ற பல்வேறு வேளாண் நடவடிக்கைகளுக்கு நிதி தேவைப்படும் கட்டாயத்தில் உள்ளனர். இது போன்ற கட்டாய தேவைகள் தவிர, அண்மையில் தொடங்கியுள்ள பண்டிகை காலமும், நாட்டில் உள்ள ஏழை விவசாய குடும்பங்களின் நிதிநிலையில் மேலும் நெருக்கடியை ஏற்படுத்தி உள்ளது. ஆதார் எண்ணை பயனாளிகள் பற்றிய விவரங்களுடன் இணைப்பது, தவணைத் தொகையை விடுவிப்பதில் மேலும் கால தாமதத்தை ஏற்படுத்துவதோடு, விவசாயிகள் இடையே அதிருப்தியை ஏற்படுத்துவதாகவும் அமையும். எனவே, 1 ஆகஸ்ட் 2019-க்குப் பிறகு நிதியுதவியை விடுவிக்க ஆதார் விவரங்கள் கட்டாயம் தேவை என்பதை, 30 நவம்பர் 2019 வரை தளர்த்த முடிவு செய்யப்பட்டுள்ளது. அரசின் இந்த நடவடிக்கை, இதுவரை தவணைத் தொகை கிடைக்கப் பெறாத ஏராளமான விவசாயிகளுக்கு உடனடியாக தொகையை விடுவிக்க வகை செய்யும். ஆதார் விவரம் கட்டாயம் தேவை என்ற விதிமுறை, 1 டிசம்பர் 2019 முதல் மீண்டும் நடைமுறைப்படுத்தப்படும். தவணைத் தொகை விடுவிக்கப்படுவதற்கு முன்பாக ஆதார் விவரங்களை ஒப்பிட்டுப் பார்க்க தேவையான நடவடிக்கைகளை அரசு மேற்கொள்ளும்.
பின்னணி:
மத்திய அரசின் திட்டமான பிரதமரின் விவசாயிகள் வருவாய் ஆதரவு திட்டம், நிலம் வைத்துள்ள விவசாய குடும்பங்களுக்கு ஆண்டுக்கு 6 ஆயிரம் ரூபாய் நிதியுதவி வழங்க வகை செய்கிறது. இதற்கான தொகை 4 மாதத்திற்கு ஒரு முறை 3 தவணைகளாக தலா ரூ.2,000/- வீதம் பயனாளிகளின் வங்கிக் கணக்கில் நேரடியாக வரவு வைக்கப்பட்டு வருகிறது. இத்திட்டத்தின் கீழ், முதல் தவணையாக 6,76,76,073 பயனாளிகளுக்கும், 2-வது தவணையாக 5,14,27,195 பயனாளிகளுக்கும், 3-வது தவணை 1,74,20,230 பயனாளிகள் என மொத்தம் ரூ.27,000 கோடிக்கு மேல் ஏற்கனவே விடுவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இங்கிலாந்தில் இருந்து இந்தியா வந்துள்ள பயணிகள் குறித்து மத்திய சுகாதார செயலாளர் ஆய்வு மேற்கொண்டார்
இங்கிலாந்தில் இருந்து இந்தியா வந்துள்ள பயணிகள் மற்றும் அவர்களில் கொரோனா தொற்று உறுதிப்படுத்தப்பட்டோர் குறித்து மத்திய சுகாதார செயலாளர் திரு ராஜேஷ் பூஷன் ஆய்வு மேற்கொண்டார்.
மகாராஷ்டிரா, கர்நாடகா, தமிழ்நாடு, தெலங்கானா, மேற்கு வங்கம், கோவா, பஞ்சாப், குஜராத் மற்றும் கேரளா உள்ளிட்ட மாநிலங்களுக்கு வந்தடைந்துள்ள பயணிகள் குறித்து திரு பூஷன் ஆய்வு செய்தார்.
காணொலி மூலம் நடைபெற்ற இந்த கூட்டத்தில், இந்திய மருத்துவ ஆய்வுக் குழுவின் தலைமை இயக்குநர், மாநிலங்கள் மற்றும் யூனியன் பிரதேசங்களின் சுகாதாரத்துறை செயலாளர்கள், சுகாதார அமைச்சகத்தின் கூடுதல் செயலாளர் திருமிகு ஆர்த்தி அஹுஜா உள்ளிட்ட உயர் அதிகாரிகள் கலந்து கொண்டனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1683124
-----
(Visitor Counter : 96
பஞ்சாயத்து ராஜ் அமைச்சகம்
நாட்டில் கொவிட்-19 பெருந்தொற்று பரவாமல் தடுக்க பல்வேறு நடவடிக்கைகளை மாவட்ட, கிராம அளவில் உள்ளாட்சி நிர்வாகங்கள் தொடர்ந்து மேற்கொண்டுள்ளன
நாட்டில் கொவிட்-19 பெருந்தொற்று பரவாமல் தடுக்க, பல்வேறு நடவடிக்கைகளை மாவட்ட, கிராம அளவில் உள்ளாட்சி நிர்வாகங்கள் தொடர்ந்து மேற்கொண்டு வருகின்றன.
ராமநகரா மாவட்டம், கனகாபுரா தாலுகாவைச் சேர்ந்த உய்யம்பள்ளி கிராமப் பஞ்சாயத்து, மக்களுக்கு முதல்கட்ட சோதனைகளை நடத்த ஆஷா பணியாளர்களுக்கு வெப்பமானிகளை வழங்கியுள்ளது.
தெலங்கானாவில், மாவட்ட மாஜிஸ்திரேட்டுகள், கிராமக் கொள்முதல் மையங்களில் முறைகேடுகள் எதுவும் நடந்துள்ளனவா என்பதைக் கண்டறிய திடீர் சோதனைகளை மேற்கொண்டுள்ளனர். யடாத்ரி, பைன்சா மாவட்ட ஆட்சியர்கள் பல்வேறு கிராமங்களுக்கு நேரடியாகச் சென்று, சோதனையிட்டதுடன், உணவு தானியக் கொள்முதல் நடைமுறையில் வெளிப்படையான அணுகுமுறை பின்பற்றப்படும் என விவசாயிகளுக்கு உறுதி அளித்துள்ளனர்.
பஞ்சாப் மாநிலம் பதான்கோட் மாவட்டம் ஹரா கிராமத்தின் பெண் தலைவர், அந்தப் பஞ்சாயத்தைப் பாதுகாப்பாக வைத்திருக்க எடுத்துள்ள நடவடிக்கைகள் மற்றவர்களுக்கு ஊக்கமளிக்கும் முன்மாதிரியாக உள்ளன. கொவிட்-19 பரவாமல் தடுக்க மேற்கொள்ள வேண்டிய தடுப்பு நடவடிக்கைகள் பற்றி, வீடு, வீடாகச் சென்று அவர் மக்களிடம் பிரச்சாரம் செய்தார். தனக்கு தேவையான முகக்கவசங்களை அவரே தைத்துக்கொண்டார். மற்ற கிராமங்களுக்குச் செல்லும் அனைத்து வழிகளையும் மூடிய அவர், தங்கள் கிராமத்துக்குள் நுழையும் இடங்களில் சோதனைச் சாவடிகளை அமைத்தார். அவரது மேற்பார்வையில், கிராமத்தில் உள்ள அரசுப் பள்ளிக்கூடம் தனிமைப்படுத்துதல் வார்டாக மாற்றப்பட்டது.
கின்னாவூர் மாவட்டம் துனி பஞ்சாயத்தின் மகளிர் மண்டலப் பெண்கள் தங்கள் சொந்தப் பணத்தைச் செலவழித்து முகக்கவசங்களைத் தைத்து வருகின்றனர். இந்தப் பெண்கள் தினசரி 200-க்கும் அதிகமாக முகக்கவசங்களைத் தயாரித்து, அவற்றைப் பஞ்சாயத்தைச் சேர்ந்தவர்களுக்கு குறிப்பாக, ஏழைத் தொழிலாளர்களுக்கு விநியோகித்து வருகின்றனர். அதே மாவட்டத்தில் உள்ள ரோபா பள்ளத்தாக்கின் கோபாங்க் கிராமப் பஞ்சாயத்துக்கு உட்பட்ட அனைத்து பகுதிகளிலும், பொது இடங்கள் மற்றும் அரசு நிறுவனங்களில் கிருமி நாசினி தெளிக்கப்பட்டது. சமூக இடைவெளியையும், ஊரடங்கு கட்டுப்பாடுகளையும் தீவிரமாகப் பின்பற்றும்படி மக்களுக்கு பஞ்சாயத்து தொடர்ந்து அறிவுரை வழங்கி வருகிறது.
(Visitor Counter : 136